Cyrhaeddodd Dafydd Dabson a'i fam, Anna Georgina, rownd terfynol cystadleuaeth *Can i Gymru* yn 2018, y tro gyntaf iddyn nhw ysgrifennu gyda'i gilydd - ac allan o’r brofiad yma tyfodd *Derw*.  Elin Fouladi, cantores Gymraeg/Iraniad, sydd ar flaen y band, gyda’i EP cyntaf, ’Yr Unig Rhai sy'n Cofio’ yn cynnwys cyfraniadau gan gerddorion o *Zervas and Pepper*, *Afrocluster* a *Codewalkers*.

Mae Derw wedi ei ddylanwadu gan fandiau pop siambr fel *The National* ac *Elbow* ac mae ganddynt gysylltiad cryf gyda'r gorffennol a hanes eu teulu, yn cymeryd ei enw gan tad Anna - Derwas.  Mae’r teulu yn llawn straeon cyfareddol, a bwriad ’Yr Unig Rhai Sy'n Cofio’ yw sicrhau bod nhw'n aros mewn cof.

Mae'r trac ‘Mikhail’ yn son am ffrind Derwas a ddaru o gyfarfod yn Jerwsalem yn 1926. Cafodd Mikhail ei fagu yn Rwsia, a'i dad yn gomander yn y Lynges Ymerodrol.  Un noson yn 1917, tra oedd ei fam i ffwrdd, cyrhaeddodd y Bolsieficiaid ei dy, mynd a'i dad i ystafell arall, a'i saethu.  Symudodd Mikhail a'i fam i Balesteina, a pan oedd Mikhail yn 19 cyfarfododd a Derwas, myfyriwr o Rydychen. Treuliodd y ddau sawl blwyddyn yn crwydro'r anialwch gyda’i gilydd, yn chwilio am heddwch.

Mae geiriau ‘Silver’, trac olaf yr EP, yn dod o farddoniaeth a ysgrifenwyd yn y tridegau gan Mary, mam Anna.  Bu wrth ei bodd yn sgwennu, a llanwodd sawl llyfryn a'i cherddi, ond er bod hi wedi ceisio mwy nag unwaith cyhoeddi ei gwaith, llwyddodd hi ddim.  Felly, mae'n bleser aruthrol i Anna a Dafydd ddefnyddio nhw nawr.

Mi ddaeth sengl gyntaf *Derw*, ‘*Dau Gam*’, allan yn mis Mai ar *CEG Records*. Gafodd ei wneud yn ‘Drac yr Wythnos’ ar BBC Radio Cymru yn ogystal a cael ei chwarae ar BBC Radio Wales.

Mae ail sengl y band, ‘*Ble Cei Di Ddod i Lawr*’ allan ar y 28fed o fis Awst ar *CEG Records*.